Prienų „Ąžuolo“ progimnazija, savivaldybės biudžetinė įstaiga, Kęstučio g. 45, LT-59129, Prienai, progimnazijos kodas – 190190269, skelbia atranką **matematikos mokytojo** pareigoms eiti.

**Pareigybės lygis** – A2;

**Darbo krūvis** – 0,88 etato.

**Darbo sutartis** – neterminuota.

**Darbo funkcijos**: matematikos mokytojas ruošiasi pamokoms, neformaliojo ugdymo renginiams ir turiningai juos organizuoja, pasirenka pedagoginės veiklos organizavimo būdus, formas ir priemones, neprieštaraujančias pedagoginei etikai, bendriesiems pedagogikos ir psichologijos reikalavimams, padeda mokiniams formuoti dorovės ir sveikos gyvensenos, saugaus eismo, civilinės saugos, priešgaisrinės saugos, saugos darbe bei buityje įgūdžius, lavina gebėjimą jais vadovautis, moko mokinius darbštumo, atsakomybės, pasitikėjimo, savarankiškumo, susitelkimo, atvirumo, iniciatyvumo ir reiklumo sau, kaupia dalykines, pedagogines, psichologines žinias, plečia kultūrinį akiratį, tobulina kvalifikaciją.

 **Reikalavimai**: aukštasis pedagoginis išsilavinimas (matematikos mokytojo kvalifikacija). Atitikti valstybinės kalbos mokėjimo kategorijų, patvirtintų Lietuvos Respublikos Vyriausybės nutarimu, reikalavimus. Pretendentas siekiantis dirbti matematikos mokytoju, turi atitikti Lietuvos Respublikos švietimo įstatymo 48 straipsnyje nustatytus reikalavimus, gebėti savo darbe naudotis IKT programine įranga, el. dienynu, aktyviosios klasės priemonėmis, nuotoliniam mokymui reikalingomis mokymo platformomis.

Pareiginio atlyginimo koeficiento dydis nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu. Darbo užmokestis mokamas priklausomai nuo išsilavinimo, darbo stažo, kvalifikacijos (pareiginės algos pastovios dalies koeficientas 6,42 – darbo užmokestis 994,00 Eur, pareiginės algos pastovios dalies koeficientas 7,47 – darbo užmokestis 1156,00 Eur).

Pretendentas privalo pateikti šiuos dokumentus:

1. Prašymą leisti dalyvauti atrankoje;
2. Asmens tapatybę patvirtinančio dokumento kopiją;
3. Išsilavinimą patvirtinančio dokumento kopiją;
4. Gyvenimo aprašymą.
5. Atrankai pretendentas gali pateikti buvusių darboviečių rekomendacijas.

Pretendentas nuo 2020 m. liepos 1 d. iki 2020 m. rugpjūčio 17 d. gali pateikti dokumentus asmeniškai, siųsti registruotu laišku arba elektroniniu paštu. Dokumentų originalai pateikiami atrankos dieną ir sutikrinti grąžinami pretendentui. Dokumentai priimami Prienų „Ąžuolo“ progimnazijos raštinėje, Kęstučio g. 45, Prienai, LT-59129, darbo dienomis nuo 8.00 iki 14.00 val.

Pretendentų atrankos būdas – pokalbis. Apie tikslų pokalbio laiką ir datą bus pranešta individualiai. Į pokalbį bus kviečiami tik pretendentai, atitinkantys reikalavimus.

Tel. pasiteiravimui:(8 319) 51118, el.p. mokykla@azuolas.prienai.lm.lt.